turjo4nis/wikipedia-bn-dump-20250701 huggingface dataset:
২০১৯ মালয়েশিয়া ক্রিকেট বিশ্বকাপ চ্যালেঞ্জ লিগ এ

২০১৯ মালয়েশিয়া ক্রিকেট বিশ্বকাপ চ্যালেঞ্জ লিগ এ হচ্ছে নতুন শুরু হতে যাওয়া ২০১৯-২২ আইসিসি ক্রিকেট বিশ্বকাপ চ্যালেঞ্জ লিগ ক্রিকেট প্রতিযোগিতার উদ্বোধনী সূচীর একটি অংশ।যা ২০২৩ ক্রিকেট বিশ্বকাপ প্রতিযোগিতায় অংশগ্রহণের জন্য যোগ্যতা অর্জনের একটি ধাপ। উক্ত প্রতিযোগিতাটি ১৬-২৫ সেপ্টেম্বর ২০১৯ এ শুরু হওয়ার জন্য নির্ধারিত, যার সবগুলো খেলা হবে লিস্ট এ মর্যাদা সম্পন্ন। ২০১৯ এর জুলাইয়ে, আন্তর্জাতিক ক্রিকেট কাউন্সিল (আইসিসি) নিশ্চিত করে যে, মালয়েশিয়া ক্রিকেট অ্যাসোসিয়েশন খেলাটির আয়োজন করতে যাচ্ছে।

প্রতিযোগিতার পেনাল্টিমেট দিনে, ভানুয়াটু ক্রিকেট দল মালয়েশিয়ার কাছে ৬৫ রানে অলআউট হয়ে যায়। জবাবে ভানুয়াটু মালয়েশিয়াকে ৫২ রানে আটকে দেয়, ফলশ্রুতিতে লিস্ট এ ক্রিকেটে সর্বনিম্ন দলীয় স্কোর নিয়ে প্রতিরোধ করার রেকর্ড তৈরী করে।

কানাডা ও সিঙ্গাপুর উভয়ে সমান সংখ্যক পয়েন্ট অর্জন করলে, নেট রান রেট এর হিসাবে কানাডা শীর্ষে থাকায় সিরিজে জয় লাভ করে।

দলীয় সদস্য

পয়েন্ট টেবিল

খেলার সূচী

তথ্যসূত্র

২০১৯–২০ আন্তর্জাতিক ক্রিকেট প্রতিযোগিতা
স্বাগতিক মালয়েশিয়ায় আন্তর্জাতিক ক্রীড়া প্রতিযোগিতা
মালয়েশিয়া
মালয়েশিয়ায় আন্তর্জাতিক ক্রিকেট প্রতিযোগিতা
দিওড় ইউনিয়ন

দিওড় ইউনিয়ন বাংলাদেশের রংপুর বিভাগের দিনাজপুর জেলার বিরামপুর উপজেলার একটি প্রশাসনিক এলাকা।

ইতিহাস 
কালের স্বাক্ষী বহনকারী গোমতীর তীরে গড়ে  দিওড় ইউনিয়ন হল একটি ঐতিহ্যবাহী অঞ্চল। কাল পরিক্রমায় আজ দিওড় ইউনিয়ন , সরকার ও বিভিন্ন বেসরকারী প্রতিষ্ঠান, স্থানীয গণ্যমান্য ব্যক্তির সহযোগীতায় আজ দিওড় ইউনিয়ন শিক্ষা, সংস্কৃতি, ধর্মীয় অনুষ্ঠান, খেলাধুলা সহ বিভিন্ন ক্ষেত্রে তারনিজস্ব স্বকীয়তা আজও সুউজ্জ্বল।

আয়তন
ইউনিয়নটির আয়তন প্রায় ৭৯৬০ একর।

জনসংখ্যা
মহিলা ১১২০২ জন এবংং পুরুষ ১১২৯১ জন।

প্রশাসনিক তথ্য 
এই ইউনিয়নের গ্রামের সংখ্যা ৪২ টি, মৌজার সংখ্যা ২৭ টি।

ইউনিয়ন পরিষদ জনবল 
১৩ জন নির্বাচিত পরিষদ সদস্য, একজন ইউনিয়ন পরিষদ সচিব, দশজন ইউনিয়ন গ্রাম পুলিশ নিয়ে ইউনিয়ন পরিষদটি গড়ে উঠেছে।

হাট/বাজার সংখ্যা
৪ টি।

শিক্ষার হার
দিওড়ে শিক্ষার হার ৪৯%। (২০০১ এর শিক্ষা জরীপ অনুযায়ী) এবং সরকারী প্রাথমিক বিদ্যালয় ১৩টি, উচ্চ বিদ্যালয় ৫টি, মাদ্রাসা ৬টি এবং একটি নিম্ন মাধ্যমিক বিদ্যালয় অবস্থিত।

দায়িত্বরত চেয়ারম্যান
জনাব মোঃ আবদুল মালেক মন্ডল

গুরুত্বর্পূণ স্থান 
এই ইউনিয়নে ৩টি ধর্মীয় প্রতিষ্ঠান আছে।

বন এলাকা
১৪২ হেক্টর

জলাশয়
৪০ হেক্টর।

শিক্ষা প্রতিষ্ঠান 
 শিয়ালা প্রাথমিক বিদ্যালয়, বিরামপুর

তথ্যসূত্র

বহিঃসংযোগ 

বিরামপুর উপজেলার ইউনিয়ন
দ্য ম্যান ফ্রম কাঠমান্ডু

দ্য ম্যান ফ্রম কাঠমান্ডু হল ২০১৯ সালের একটি নেপালি চলচ্চিত্র যেটি পরিচাকনা করেছেন পেমা ধোন্দুপ। চলচ্চিত্রটি পেমা ধোন্দুপ পরিচালিত দ্বিতীয় চলচ্চিত্র। চলচ্চিত্রটিতে অভিনয় করেছেন জোসে ম্যানুয়েল, গুলশান গ্রোভার, হামিদ শেখ, আন্না শর্মা, কর্ম শাক্য, নীড় শর্মা, শিশির বাংডেল,  মিথিলা শর্মা, পারমিতা আর এল রানাসহ আরো অনেকে। চলচ্চিত্রটির মাধ্যমে ধর্মীয় উগ্রপন্থার বিরুদ্ধে ও ধর্মীয় সম্প্রীতির সপক্ষে বার্তা দেওয়া হয়েছে।

অভিনয়ে
 জোসে ম্যানুয়েল - ফয়সাল মুস্তাফা
 গুলশান গ্রোভার - আবু মিয়া সিদ্দিকি
 হামিদ শেখ - পণ্ডিত হরভাসদাম
 আন্না শর্মা - নর্মতা
 কর্ম শাক্য - শের থাপা
 নীড় শর্মা - সুরেশ ভাণ্ডারী 
 শিশির বাংডেল - প্রবীণ কুমার
 মিথিলা শর্মা - রেণু ভাণ্ডারী
 পারমিতা আর এল রানা - সুজাতা

সংগীত

তথ্যসূত্র

বহিঃসংযোগ

 

নেপালি ভাষার চলচ্চিত্র
২০১৯-এর চলচ্চিত্র
নেপালি চলচ্চিত্র
লস অ্যাঞ্জেলেসের পটভূমিতে চলচ্চিত্র
নেপালি নাট্যধর্মী চলচ্চিত্র
২০১০-এর দশকের ইংরেজি ভাষার চলচ্চিত্র
ব্রুনো সামারটিনো

ব্রুনো লেওপল্ডো ফ্রান্সিসকো সামারটিনো (অক্টোবর ৬,১৯৩৫ – এপ্রিল ১৮,২০১৮) একজন আমেরিকান পেশাদার কুস্তিগির ছিলেন, যিনি ওয়ার্ল্ড রেসলিং ফেডারেশন (ডাব্লিউডাব্লিউএফ,বর্তমানে ডাব্লিউডাব্লিউই) এ কুস্তি লড়ার জন্য বিখ্যাত ছিলেন। তিনি দুইবারে ডাব্লিউডাব্লিউএফ ওয়ার্ল্ড হেভিওয়েট চ্যাম্পিয়নশিপ ১১ বছরেরও বেশি ধরে ছিলেন, (৪,০৪০ দিন), তিনি প্রথমবারে এটি ধরে রেখেছিলেন ২,৮০৩ দিন।

পরবর্তিতে "দ্যা ইতালিয়ান স্ট্রংম্যান" এবং "দ্যা স্ট্রংগেস্ট ম্যান ইন দ্যা ওয়ার্ল্ড" খেতাব জিতেছেন। ক্যারিয়ারের শেষের দিকে তাকে "জীবন্ত কিংবদন্তি" বলা হতো। তাকে ২০১৩ সালে ডব্লিউডব্লিউই হল অফ ফেম এ জায়গা দেওয়া হয়।

প্রাথমিক জীবন
ব্রুনো লেওপল্ডো ফ্রান্সিসকো সামারটিনো ইতালিতে অক্টোবর ৬,১৯৩৫ সালে জন্মগ্রহণ করেন। তিনি তার সাত ভাইবোনের মধ্যে সবথেকে ছোট।যখন তার বয়স চার তার বাবা তাদেরকে নিয়ে পেনসেলভেনিয়া চলে আসেন। ১৯৫০ সালে,

যখন সামারটিনো আমেরিকায় চলে আসেন, ব্রুনো কয়েক বছর ইংরেজি বলতেন না। তিনি তার নিজেকে উপরে তুলতে ওয়েটলিফটিং এবং রেসলিং শুরু করেন। যার দরুন তিনি ১৯৫৬ সালের অলিম্পিকে ওয়েটলিফটিং দলে সুযোগ পান।

১৯৫৯ সালে সামারটিনো ৫৬৫ পাউন্ড ওজন তুলে বিশ্বরেকর্ড গড়েন, তিনি তার খারাপ কনুই এবং কব্জি নিয়ে এই রেকর্ডটি গড়েন।

তথ্যসূত্র

বহিঃসংযোগ 

 
 
 

মার্কিন পুরুষ পেশাদার কুস্তিগির
১৯৩৫-এ জন্ম
২০১৮-এ মৃত্যু
ডাব্লিউডাব্লিউএফ/ডাব্লিউডাব্লিউই ওয়ার্ল্ড হেভিওয়েট চ্যাম্পিয়ন
ইতালীয় বংশোদ্ভূত মার্কিন ব্যক্তি
ডাব্লিউডাব্লিউই হল অব ফেমে প্রবেশকারী
একাধিক অঙ্গ ব্যর্থতায় মৃত্যু
পেশাদার কুস্তি ঘোষক
পেশাদার কুস্তির প্রশিক্ষক
২০শ শতাব্দীর পেশাদার কুস্তিগির
ডাব্লিউডাব্লিউএফ ইন্টারন্যাশনাল ট্যাগ টিম চ্যাম্পিয়ন
ডাব্লিউডাব্লিউডাব্লিউএফ ইউনাইটেড স্টেটস ট্যাগ টিম চ্যাম্পিয়ন
২০১৬ আফগানিস্তান ক্রিকেট দলের আয়ারল্যান্ড সফর

আফগান ক্রিকেট দল ২০১৬ সালের জুলাইয়ে ৫টি একদিনের আন্তর্জাতিক ম্যাচ খেলতে আয়ারল্যান্ড সফরে যায়। খেলাগুলো অনুষ্ঠিত হয় স্টোরমন্ট, বেলফাস্ট। আয়ারল্যান্ড দল প্রথমবার ৫ ম্যাচ ওডিআই সিরিজ খেলছে। সিরিজটি ২-২ এ ড্র হয়, যার প্রথম ম্যাচ পরিত্যক্ত হয় বৃষ্টির কারণে।

দলীয় সদস্য

নাসির জামাল, ইমরান জানাত এবং আফসার জাজাই কে আফগান দলের সংরক্ষিত খেলোয়াড়ের তালিকায় রাখা হয়।

ওডিআই সিরিজ

১ম ওডিআই

২য় ওডিআই

৩য় ওডিআই

৪র্থ ওডিআই

৫ম ওডিআই

তথ্যসূত্র

বহিঃসংযোগ 
 Series home at ESPN Cricinfo

২০১৬-এ আইরিশ ক্রিকেট
২০১৬-এ আফগান ক্রিকেট
২০১৬-এ আন্তর্জাতিক ক্রিকেট প্রতিযোগিতা
আফগানিস্তান ক্রিকেট দলের আয়রল্যান্ড সফর
নলিনাক্ষ রায়

রাজা নলিনাক্ষ রায় ছিলেন চাকমা সার্কেলের ৪৯তম রাজা।

ব্যক্তিগত জীবন
তিনি সরল চন্দ্র সেনের কন্যা এবং হিন্দু সংস্কারক কেশবচন্দ্র সেনের নাতনি বেনিতা রায়কে বিয়ে করেন।উক্ত দম্পতির তিনজন ছেলে সন্তান; ত্রিদিব রায়, সামিত রায়, নন্দিত রায় এবং অমিতি রায়, মৈত্রী রায় ও রাজশ্রী রায় নামে তিনজন কন্যা সন্তান আছে।

তার সময়কালেই পাকিস্তান এবং ভারত স্বাধীনতা পায় এবং চাকমা সার্কেল পাকিস্তানের অন্তর্ভুক্ত হয়।

তথ্যসূত্র

চাকমা রাজপরিবার
চাকমা ব্যক্তি
১৯০২-এ জন্ম
১৯৫১-এ মৃত্যু
বাংলাদেশী বৌদ্ধ
ববি লাশলি

ফ্রান্কলিন রোবার্তো "ববি" লাশলি (জন্ম জুলাই ১৬, ১৯৭৬) একজন আমেরিকান পেশাদার কুস্তিগির এবং মিক্সড মার্শাল আর্টিস্ট। তিনি বর্তমানে ডাব্লিউডাব্লিউই এর সাথে যুক্ত রয়েছেন, যেখানে তিনি ববি লাশলি নামে স্ম্যাকডাউন ব্র‍্যান্ডের হয়ে কুস্তি লড়েন।

তিনি ডাব্লিউডাব্লিউ এর একসময়ের ৩য় ব্র‍্যান্ড ইসিডাব্লিউ এর হয়ে দুইবার হেভিওয়েট চ্যাম্পিয়নশিপ জিতেছেন এবং একবার ইউনাইটেড স্ট্যাটেস চ্যাম্পিয়ন হয়েছেন।তার সাথে তিনি টোটাল ননস্টপ একশন রেসলিং এর জন্যও পরিচিত, যেখানে তিনি চারবার ইমপ্যাক্ট ওয়ার্ল্ড চ্যাম্পিয়ন হয়েছেন।

প্রাথমিক জীবন 
ফ্রান্কলিন রোবার্তো লাশলি আমেরিকান ড্রিল সার্জেন্ট এর ঘরে জন্মগ্রহণ করেন।তার শৈশব কেটেছে এক মিলিটারি বেস থেকে আরেক মিলিটারি বেস এ। লেশলে যখন সপ্তম শ্রেণিতে পড়ে তখন তার এমেচার রেসলিং এর সাথে পরিচয় ঘটে। তিনি জাংশন সিটি হাই স্কুলে পড়াশোনা করেছেন এবং পাশাপাশি কুস্তি চালিয়ে গেছেন। লাশলি মিসৌরি ভ্যালি কলেজ এ পড়াশোনা করেছেন। যেখানে তিনি ১৯৯৬,১৯৯৭ এবং ১৯৯৮ সালে ১৭৭ পাইন্ড ক্যাটাগরিতে ন্যাশনাল রেসলিং চ্যাম্পিয়ন হয়েছেন। ১৯৯৯ সালে ব্যাচেলর ডিগ্রিতে স্নাতক করেছেন।

তথ্যসূত্র

বহিঃসংযোগ 

 
 LashleyNutrition.com (Bobby Lashley's Online Supplement Company)

 FightBobby.com (Bobby Lashley's official social network site)
 Lashley Management (Bobby Lashley's MMA Management company)
 Inoki Genome Federation profile
 

জীবিত ব্যক্তি
১৯৭৬-এ জন্ম
ডাব্লিউডাব্লিউএফ/ডাব্লিউডাব্লিউই ইন্টারকন্টিনেন্টাল চ্যাম্পিয়ন
এনডাব্লিউএ/ডাব্লিউসিডাব্লিউ/ডাব্লিউডাব্লিউই ইউনাইটেড স্টেটস হেভিওয়েট চ্যাম্পিয়ন
মার্কিন পুরুষ পেশাদার কুস্তিগির
মার্কিন টেলিভিশন অভিনেতা
আফ্রো-মার্কিন অভিনেতা
মার্কিন চলচ্চিত্র অভিনেতা
কলোরাডো স্প্রিংসের ক্রীড়াবিদ
ডাব্লিউডাব্লিউএফ/ডাব্লিউডাব্লিউই ওয়ার্ল্ড হেভিওয়েট চ্যাম্পিয়ন
আফ্রিকান-মার্কিন পুরুষ পেশাদার কুস্তিগির
মার্কিন পুরুষ মিশ্র মার্শাল শিল্পী
মার্কিন সামরিক ব্যক্তি
২১শ শতাব্দীর পেশাদার কুস্তিগির
আন্দ্রে দ্য জায়ান্ট মেমোরিয়াল ব্যাটল রয়্যাল বিজয়ী
ইসিডাব্লিউ হেভিওয়েট চ্যাম্পিয়ন/ইসিডাব্লিউ ওয়ার্ল্ড হেভিওয়েট চ্যাম্পিয়ন
২১শ শতাব্দীর মার্কিন পেশাদার কুস্তিগির
জেলাটিন

'জেলাটিন' এক ধরনের প্রোটিন উপাদান, যেটি কোলাজেন থেকে আগত । কোলাজেন প্রাকৃতিক প্রোটিন, যা স্তন্যপায়ী প্রাণীর রগ, অস্থিসন্ধি এবং কলায় উপস্থিত থাকে । এটি তৈরি করা হয় প্রাণির (সাধারণত গরু এবং শূকর) সংযুক্ত কলা, হাড় এবং চামড়া ফুটিয়ে। একবার সিদ্ধ করা হলে কোলাজেন ঠান্ডা হবে এবং জেলি তৈরি করা হয়। খাদ্য হিসাবে জেলাটিন জেলি ডেজার্ট তৈরিতে ব্যবহৃত হয়। এছাড়াও ফল ও গোশত সংরক্ষণে এবং গুড়ো দুধ তৈরি করতে এটি ব্যবহার করা হয়।  জেলাটিন কিছু ক্ষেত্রে আঠা হিসাবে অথবা কাগজের টাকার জন্য ব্যবহৃত হতে পারে। ঔষধের সিরাপ হিসাবে এটির ব্যবহার খুঁজে পাওয়া যেতে পারে, এছাড়াও এটি ঔষধ আবরণ হিসাবে পরিচিত। কক্ষ তাপমাত্রায় জেলাটিন তরল হিসাবে শ্রেণিবদ্ধ থাকে, কিন্তু কক্ষ তাপমাত্রার নিচে থাকলে সেটি কঠিন অবস্থায় ফিরে যায়।

প্রাণীজাত পণ্য
সম্পূরক পুষ্টি উপাদান
ত্বকের যত্ন
২০১৯ ওমান ক্রিকেট বিশ্বকাপ চ্যালেঞ্জ লিগ বি

২০১৯ ওমান ক্রিকেট বিশ্বকাপ চ্যালেঞ্জ লিগ বি হচ্ছে নতুন শুরু হতে যাওয়া ২০১৯-২১ আইসিসি ক্রিকেট বিশ্বকাপ চ্যালেঞ্জ লিগ ক্রিকেট প্রতিযোগিতার উদ্বোধনী সূচীর একটি অংশ। যা ২০২৩ ক্রিকেট বিশ্বকাপ প্রতিযোগিতায় অংশগ্রহণের জন্য যোগ্যতা অর্জনের একটি ধাপ। প্রতিযোগিতাটি ২৫ নভেম্বর থেকে ১০ ডিসেম্বর ২০১৯ এ অনুষ্ঠিত হওয়ার জন্য নির্ধারিত রয়েছে, যার সবগুলো খেলাই হবে লিস্ট এ মর্যাদা সম্পন্ন। প্রথমে ২০১৯ এর জুলাইয়ে আন্তর্জাতিক ক্রিকেট কাউন্সিল (আইসিসি) নিশ্চিত করে যে, ক্রিকেট হংকং প্রতিযোগিতাটির আয়োজন করবে। তবে হংকং এর অস্থিরতার কারণে স্থান পরিবর্তন করে ওমানে নেওয়া হয়। উগান্ডা তাদের পাঁচটি ম্যাচের সবকটিতে জয় নিয়ে সিরিজ জিতে নেয়। লিগের সূচীর চূড়ান্ত দিনের ১ম খেলায় বারমুডাকে ৫ উইকেটের বিরাট ব্যবধানে পরাজিত করে ইতালি বিজয়ী হয় ও অপর খেলায় কেনিয়াকে ৩ উইকেটে পরাজিত করে হংকং বিজয়ী হয়। ফলে হংকং দ্বিতীয় ও ইতালি তৃতীয় স্থান নিয়ে প্রতিযোগিতা সমাপ্ত করে।

দলীয় সদস্য

পয়েন্ট টেবিল

নির্ধারিত খেলার সূচী

তথ্যসূত্র

২০১৯–২০ আন্তর্জাতিক ক্রিকেট প্রতিযোগিতা
ওমানে আন্তর্জাতিক ক্রিকেট প্রতিযোগিতা
২০১৯-২১ আইসিসি ক্রিকেট বিশ্বকাপ চ্যালেঞ্জ লিগ
ওমানে আন্তর্জাতিক ক্রিকেট
রফিকুল আলম (সংগীতশিল্পী)

রফিকুল আলম একজন বাংলাদেশী সংগীতশিল্পী। তিনি ১৯৭১ সালে স্বাধীন বাংলা বেতার কেন্দ্র এর শিল্পী ছিলেন ।  তিনি প্লেব্যাক গায়ক। ২০১৩ সাল পর্যন্ত, তিনি চলচ্চিত্রের জন্য ৩০০ এর অধিক  প্লেব্যাক গান রেকর্ড করেছেন   আলম দু'বার জাতীয় চলচ্চিত্র পুরস্কার এবং সিনে সাংবাদিক সমিতির পুরস্কার পেয়েছেন।

শৈশব ও কর্মজীবন
রফিকুল আলম বেড়ে ওঠেছেন রাজশাহী তে ।  তার বড় ভাই সরোয়ার জাহান স্থানীয় খ্যাতিমান গায়ক ছিলেন । তিনি পণ্ডিত হরিপদ দাশ, আবদুল জব্বার এবং কলকাতার ওস্তাদ সাগীরউদ্দিন খানের অধীনে প্রশিক্ষণ গ্রহণ করেছেন। তিনি রবীন্দ্রসংগীত এবং কণিকা বন্দ্যোপাধ্যায় এবং অজিত রায় এর  কাছ থেকে অতুলপ্রসাদ সেন এর গান শিখেছেন ।

১৯৭৩ সালে, ঢাকা স্টেডিয়ামে বাংলাদেশ সংগীত কলেজ কর্তৃক আয়োজিত একটি কনসার্টে আলম পরিবেশনা করেছিলেন ।

ব্যক্তিগত জীবন
তিনি শিল্পী আবিদা সুলতানা কে বিবাহ করেন ।

তথ্যসূত্র

বাংলাদেশী গায়ক
বাংলা ভাষার সঙ্গীতশিল্পী
জীবিত ব্যক্তি
রাজশাহী জেলার ব্যক্তি
২০শ শতাব্দীর বাংলাদেশী সঙ্গীতশিল্পী
২১শ শতাব্দীর বাংলাদেশী সঙ্গীতশিল্পী
যমুনাপাড়ি ছাগল

যমুনাপাড়ি ছাগল বা রামছাগল হলো ছাগলের একটি প্রজাতি যার আবাসস্থল ভারতীয় উপমহাদেশ। ১৯৫৩ সালে এই জাতের ছাগল আমদানি করে ইন্দোনেশিয়া যা সেদেশে "এতাওয়া ছাগল" নামে পরিচিতি পায়। স্থানীয় ছাগলের সাথে যমুনাপাড়ি ছাগলের সংকরায়নের ফলে উদ্ভূতা ছাগল "পেরানাকান এতাওয়া" নামে পরিচিয়ি পায়। যমুনাপাড়ি ছাগল দুগ্ধ ও মাংস উৎপাদনের জন্য পালন করা হয়। যমুনাপাড়ি ছাগল নামটি ভারতের উত্তরপ্রদেশের মধ্য দিয়ে বয়ে যাওয়া যমুনা নদীর নাম থেকে।  ছাগলের এই জাতটি মার্কিন নুবীয় জাতের জ্ঞাতিগোষ্ঠী।

শারীরিক বৈশিষ্ট্য 
এই জাতীয় ছাগলের মাথা বড় হয়ে এর নাককে উত্তলাকৃতি প্রদান করে। সাধারণত এই ছাগল হয় লালচে রঙের। তবে এরা অন্য রঙেরও হতে পারে। এর কানের দৈর্ঘ্য ২৫ সেন্টিমিটারের কাছাকাছি। পুরুষ স্ত্রী — দু ধরনের ছাগলের শিং বিদ্যমান। এই জাতের ছাগলের পা লম্বা। পুরুষ ছাগলের ওজন ১২০ কিলোগ্রাম ও স্ত্রী জাতের ছাগলের ওজন ৯০ কিলোগ্রাম পর্যন্ত হতে পারে।

ছাগলটি প্রতিদিন দুগ্ধ প্রদানের পরিমাণ দুই লিটারের কাছাকাছি। এই জাতীয় ছাগলের মাংসে কোলেস্টেরলের পরিমাণ কম। এদের হৃৎস্পন্দনের গড় মান প্রতি মিনিটে ১২৭±৩.৪৬।

প্রজনন
এই জাতের ছাগলের প্রজনন হার উচ্চ। ৯০% ক্ষেত্রে ছাগলটি একসাথে তিনটি বা চারটি বাচ্চা দিয়ে থাকে। এই জাতের ছাগল দেড় বছর বয়সেই গর্ভধারণ করে থাকে।

পদটীকা

তথ্যসূত্র

বাংলাদেশী ছাগলের প্রজাতি
ভারতীয় ছাগলের প্রজাতি
প্রকট বিকিরণজনিত সংলক্ষণ

প্রকট বিকিরণজনিত সংলক্ষণ (Acute radiation syndrome বা ARS) (বিকিরণজনিত অসুস্থতা বা বিকিরণজনিত বিষক্রিয়া নামেও পরিচিত) স্বাস্থ্যের উপর কতগুলি নেতিভাচক প্রভাবের সংগ্রহকে দেওয়া নাম, যা অত্যন্ত স্বল্প সময়কালের মধ্যে উচ্চ পরিমাণের আয়নীকারক বিকিরণের সংস্পর্শে আসার কারণে সৃষ্ট হয়। সংস্পর্শে আসার এক ঘণ্টার মধ্যেই লক্ষণ-উপসর্গের প্রকাশ শুরু হতে পারে এবং একাধিক মাস ধরে এগুলি বজায় থাকতে পারে। প্রাথমিক লক্ষণ-উপসর্গগুলির মধ্যে আছে বমি বমি ভাগ, বমি, ক্ষুধামন্দা বা খাবারে অরুচি। পরবর্তী ঘণ্টা ও সপ্তাহগুলিতে প্রাথমিক লক্ষণ-উপসর্গগুলি আপাতদৃষ্টিতে প্রশমিত হয়, কিন্তু তার পরেই অতিরিক্ত আরও কিছু লক্ষণ-উপসর্গ দেখা দেয়, যার পরে হয় রোগী সেরে ওঠে কিংবা মৃত্যুমুখে পতিত হয়।

মোট বিকিরণ মাত্রা ০.৭ গ্রে (৭০ র‍্যাড) এককের বেশি হলে প্রকট বিকিরণজনিত সংলক্ষণ দেখা দেয়। সাধারণত দেহের বহিঃস্থ কোনও উৎস থেকে এই বিকিরণটি ঘটে এবং কয়েক মিনিটের মধ্যে তা দেহে প্রযুক্ত হয়। ঐ ধরনের বিকিরণের উৎস ইচ্ছাকৃত বা দুর্ঘটনামূলক হতে পারে। পারমাণবিক চুল্লী, সাইক্লোট্রন, ক্যানসার বা কর্কটরোগের চিকিৎসায় ব্যবহৃত যন্ত্র, পারমাণবিক অস্ত্র কিংবা তেজস্ক্রিয় অস্ত্র এর উৎস হতে পারে। প্রকট বিকিরণজনিত সংলক্ষণের তিনটি প্রকার আছে: অস্থিমজ্জা সংলক্ষণ, পাকান্ত্রিক সংলক্ষণ ও স্নায়ু-বাহ সংলক্ষণ। ০.৭ থেকে ১০ গ্রে এককের মধ্যে অস্থিমজ্জা সংলক্ষণ এবং ৫০ গ্রে এককের বেশি মাত্রায় স্নায়ুবাহ সংলক্ষণ ঘটে। যেসব কোষ দ্রুত বিভাজনশীল, সেগুলির উপরেই সবচেয়ে বেশি প্রভাব পড়ে। উচ্চ মাত্রার বিকিরণে ডিএনএ-র অপূরণীয় ক্ষতি হতে পারে। সংস্পর্শ ও লক্ষণ-উপসর্গের ইতিহাসের উপর ভিত্তি করে রোগনির্ণয় করা হয়। বারংবার (পৌনঃপুনিক) সম্পূর্ণ রক্ত গণনার মাধ্যমে সংস্পর্শ কতটুকু গুরুতর, তা নির্ণয় করা যায়।

প্রকট বিকিরণজনিত সংলক্ষণের চিকিৎসা সাধারণত সহায়তামূলক। রক্ত প্রতিস্থাপন (blood transfusions), ব্যাকটেরিয়ারোধক ঔষধ (antibiotics), উপনিবেশ উদ্দীপক উপাদান (colony-stimulating factors) বা মূলকোষ প্রতিস্থাপন (stem cell transplant) এরূপ কিছু চিকিৎসা। ত্বক (চর্ম) বা পাকস্থলীতে অবশিষ্ট তেজস্ক্রিয় পদার্থ অপসারণ করতে হয়। যদি তেজস্ক্রিয় আয়োডীন শ্বাসের মাধ্যমে প্রবেশ করে বা গলধকরণ করা হয়, তাহলে পটাসিয়াম আয়োডাইড ব্যবহার করার সুপারিশ করা হয়। বেঁচে যাওয়া ব্যক্তিদের রক্তের কর্কটরোগ (লিউকিমিয়া) ও অন্যান্য ক্যানসার (কর্কট) রোগের বিরুদ্ধে প্রথাগত ব্যবস্থা গ্রহণ করা হয়। বিকিরণের মাত্রার উপর স্বল্পমেয়াদী ফলাফল নির্ভর করে।

প্রকট বিকিরণজনিত সংলক্ষণ সাধারণত বিরল। একটিমাত্র ঘটনা বিরাত সংখ্যক মানুষের উপর প্রভাব ফেলতে পারে। হিরোশিমা ও নাগাসাগিতে পারমাণবিক বোমাবর্ষণ এবং চেরনোবিলের পারমাণবিক চুল্লী বিপর্যয়ে এরকমই ঘটেছিল। প্রকট বিকিরণজনিত সংলক্ষণের সাথে দীর্ঘমেয়াদী বিকিরণজনিত সংলক্ষণের পার্থক্য করা হয়। শেষোক্তটি দীর্ঘকাল ধরে অপেক্ষাকৃত স্বল্প মাত্রার বিকিরণের সংস্পর্শে থাকার কারণে সৃষ্ট হয়।

তথ্যসূত্র 

তেজস্ক্রিয় দূষণ
জরুরি চিকিৎসা
রেডিওলজি
মৃত্যুর কারণ
বাহ্যিক কারণের প্রভাব
সিনড্রোম
স্বাস্থ্যের উপর বিকিরণের প্রভাব
বাহ্যিক কারণসমূহের প্রভাব
পেশাগত নিরাপত্তা ও সুস্বাস্থ্য
আইসল্যান্ডীয় ছাগল

আইসল্যান্ডীয় ছাগল হল গৃহপালিত ছাগলের প্রাচীন প্রজাতি যেটি ১,১০০ বছর পূর্বে আইসল্যান্ডে আগমন করেছিল। এই জাতীয় ছাগল বিলুপ্তপ্রায়। ২০০৩ সালের পরিসংখ্যান অনুযায়ী আইসল্যান্ডে ৩৪৮ টি আইসল্যান্ডীয় ছাগল ও ৪৮ টি আইসল্যান্ডীয় ছাগলের পাল বিদ্যমান। ২০১২ সালে আইসল্যান্ডীয় ছাগলেত সংখ্যা বেড়ে ৮৪৯ এ দাঁড়ায়। আইসল্যান্ডীয় পুরুষ ও স্ত্রী ছাগল—উভয়েরই শিং বিদ্যমান। আইসল্যান্ডের বাইরে আইসল্যান্ডীয় ছাগল দেখা যায় না বললেই চলে। আইসল্যান্ডীয় ছাগলের পশম থেকে উচ্চমানের কাশ্মিরি তন্তু উৎপাদন করা সম্ভব। মূলত দুধ, মাংস ও উল উৎপাদনের জন্য আইসল্যান্ডীয় ছাগল পোষা হত। বর্তমানে অর্থনৈতিক দৃষ্টিকোণ থেকে আইসল্যান্ডীয় ছাগল পোষা হয় না বললেই চলে।

আইসল্যান্ডীয় ছাগল হল একমাত্র গৃহপালিত প্রাণী যার বিলুপ্তি রোধে আইসল্যান্ডের সরকার পৃষ্ঠপোষণা করছে। ২০১৪ সালে বিশটি ছাগলের পালের জন্য ছাগলপ্রতি সরকারি বরাদ্দ ৪,২০০ আইসল্যান্ডীয় ক্রোনা থাকলেও ২০১০ সালে ছিল ৬,৫০০ আইসল্যান্ডীয় ক্রোনা। আইসল্যান্ডের খামারি জোহানা বার্গম্যান পোরভাল্ডসডোটির আইসল্যান্ডীয় ছাগলের বিলুপ্তি রোধে কাজ করে চলেছেন।

তথ্যসূত্র

বহিঃসংযোগ 
 The Icelandic Goat Breed, Icelandic Sheep Breeders of North America 
 Icelandic goats, Erfðanefnd landbúnaðarins 
 The Iceland goat: past and present, The Farmers Association of Iceland 

আইসল্যান্ডের ছাগলের প্রজাতি
গর্জনশীল চল্লিশা

উত্তর গোলার্ধে স্থলভাগের পরিমাণ অধিক হওয়ায় দক্ষিণ পশ্চিম প্রত্যায়ন বায়ুর গতি ও বেগ যথেষ্ট পরিবর্তিত হয়। কিন্তু দক্ষিণ গোলার্ধে স্থলভাগ অতি অল্প থাকায় এ পশ্চিমা বায়ু কোথাও বাধাপ্রাপ্ত হয় না। তাই সারা বছর অবাধে প্রবল বেগে প্রবাহিত হয়। নির্দিষ্ট পথে অধিক বেগে প্রবাহিত হয় বলে প্রবল পশ্চিমা বায়ু নামে পরিচিত। ৪০ ডিগ্রী হতে ৪৭ ডিগ্রী পর্যন্ত এ পশ্চিমা বায়ুর গতিবেগ সর্বাপেক্ষা বেশি থাকে। তাই এ অঞ্চলকে গর্জনশীল চল্লিশা বলা হয়।

অক্ষরেখা
বিবিয়ানা গ্যাসক্ষেত্র

বিবিয়ানা গ্যাসক্ষেত্র বাংলাদেশের হবিগঞ্জ জেলায় অবস্থিত একটি প্রাকৃতিক গ্যাসক্ষেত্র। এটি মার্কিন বহুজাতিক কোম্পানি শেভরন কর্তৃক নিয়ন্ত্রণাধীন একটি প্রতিষ্ঠান। বিবিয়ানা গ্যাস ফিল্ড বাংলাদেশের সবচেয়ে বড়ো গ্যাস ফিল্ড। শুধু বাংলাদেশ নয়,এশিয়া মহাদেশের বিচারেও এটি সর্ববৃহৎ গ্যাস ক্ষেত্র। সিলেট বিভাগের হবিগঞ্জ জেলার নবীগঞ্জ উপজেলার দীঘলবাক ইউনিয়ন জুড়ে এর অবস্থান।

বিবিয়ানা থেকে দেশের দৈনন্দিন চাহিদার প্রায় ৪৫ শতাংশ  জ্বালানী সরবরাহ করা হয়ে থাকে। ১৯৯৮ সালে গ্যাসক্ষেত্রটি কসবা ও দীঘলবাক ইউনিয়ন জুড়ে আবিষ্কৃত হলেও বর্তমানে এটির আরো চারটি এলাকা (নাদামপুর, করিমপুর কাকুরা, পিরিজপুর) জুড়ে বিস্তৃতি লাভ ঘটেছে। এখানে একটি কেপিআই শ্রেণির স্থাপনা আছে।

উল্লেখ্য, এশিয়ার বৃহত্তম এই গ্যাসক্ষেত্রে অনুমিত গ্যাসের মোট মজুত প্রায় ৫ টি.সি.এফ যার মধ্যে উত্তোলনযোগ্য মজুত ২.৪ টি.সি.এফ।

ঢাকা থেকে সরাসরি রেল যোগাযোগ না থাকায় সড়কপথই এখানে যোগাযোগের একমাত্র মাধ্যম।ঢাকা- সিলেট মহাসড়কের নবীগঞ্জের সৈয়দপুর বাজার হতে মাত্র ৮ কিলোমিটার পশ্চিমে পাকা সড়ক ধরে গেলেই বিবিয়ানা গ্যাস ফিল্ডের সুবিশাল গ্যাসক্ষেত্র দেখতে পাওয়া যায়। রাস্তার দুই ধারে দুইটা গ্যাস প্যাড আছে। রাতের বেলা মনোরম আলোয় আলোকিত থাকে পুরো অঞ্চল।

অবস্থান  
বিবিয়ানা গ্যাসক্ষেত্রটি সিলেট বিভাগের হবিগঞ্জ জেলার নবীগঞ্জ উপজেলার ইনাতগঞ্জ, দীঘলবাক  ইউনিয়নে অবস্থিত।

আবিষ্কার 
১৯৯৮ সালে এটি আবিষ্কৃত হয়

আরও দেখুন  
 বাংলাদেশের প্রাকৃতিক গ্যাসক্ষেত্রের তালিকা

তথ্যসূত্র

বহিঃসংযোগ 

১৯৮১-এ প্রতিষ্ঠিত
বাংলাদেশের প্রাকৃতিক গ্যাসক্ষেত্র
সিলেটের অর্থনীতি
১৯৮১-এ বাংলাদেশে প্রতিষ্ঠিত
হবিগঞ্জ জেলা
ভুবন মোহন রায়

রাজা ভুবন মোহন রায় ছিলেন চাকমা সার্কেলের ৪৮তম রাজা।

জীবনী
তিনি ১৮৭৬ সালে চাকমা সার্কেলের প্রধান রাজা হরিশচন্দ্র রায় বাহাদুরের ঘরে জন্মগ্রহণ করেন। ১৮৮৫ সালে তার পিতার মৃত্যুর সময় ভুবনমোহন নাবালক হওয়ায় কোর্ট অফ ওয়ার্ডস সম্পত্তি এবং চাকমা সার্কেলের দেখশোনা করে।

ভুবনমোহন রায় ১৮৯৭ সালের ৭ মে চাকমা সার্কেলের প্রধান হিসাবে অধিষ্ঠিত হন, যার স্বীকৃতিস্বরূপ তিনি রাজা উপাধি পেয়েছিলেন। ১৮৯৮ সালে তিনি সোনাইছড়ি রাজবিহার নামে একটি বৌদ্ধ বিহার প্রতিষ্ঠা করেন যা বর্তমানে রাঙ্গুনিয়া উপজেলায়। দশাবল রাজ বৌদ্ধ বিহারও তার পৃষ্ঠপোষকতায় প্রতিষ্ঠিত হয়েছিল। তিনি ১৯১১ সালের ডিসেম্বরের দিল্লি দরবারে যোগ দিয়েছিলেন।

১৬ জুলাই ১৯৩৩ থেকে তার ছেলে নলিনাক্ষ রায় তার দায়িত্ব পালন শুরু করে। ভুবন মোহন রায় ১৯৩৪ সালে মারা যান।

তথ্যসূত্র

চাকমা রাজপরিবার
চাকমা ব্যক্তি
১৮৭৬-এ জন্ম
১৯৩৪-এ মৃত্যু
বাংলাদেশী বৌদ্ধ
বৌদ্ধ রাজশাসক
বিদ্বৎসমাজ

বিদ্বৎসমাজ বা বিদ্বৎসমিতি বলতে জ্ঞানের কোনও শাখা, উচ্চশিক্ষাপীঠে অধীত কোনও বিষয়, কোনও পেশা কিংবা পরস্পর সম্পর্কিত একাধিক জ্ঞানের শাখার গুচ্ছ (যেমন বিজ্ঞান বা শিল্পকলা) নিয়ে গবেষণাকে অগ্রসর করার লক্ষ্যে সংগঠিত একটি (সাধারণত) বেসরকারী সংগঠনকে বোঝায়। এগুলির সদস্যপদ সবার জন্য উন্মুক্ত হতে পারে, কিংবা নির্দিষ্টি কোনও যোগ্যতার অধিকারী হলেই সদস্যপদ দেওয়া হতে পারে, অথবা নির্বাচনের মাধ্যমে সদস্যপদ প্রদান করা হতে পারে। সদস্যদেরকে বিদ্বৎসমাজের সভ্য বা ইংরেজি পরিভাষায় "ফেলো" বলা হয়।

বেশিরভাগ বিদ্বৎসমাজই অলাভজনক প্রতিষ্ঠান হয়ে থাকে। অনেকগুলিই পেশাদারী সংগঠন। বিদ্বৎসমাজের সদস্যরা নিয়মিতভাবে সম্মেলনের আয়োজন করেন যেখানে তারা গবেষণালব্ধ নতুন নতুন ফলাফল উপস্থাপন করেন ও এগুলি নিয়ে আলোচনা করেন। এছাড়া বিদ্বৎসমাজগুলি গবেষণা সাময়িকী (জার্নাল) প্রকাশনা ও আর্থিক পৃষ্ঠপোষকতার সাথে জড়িত থাকে। কিছু কিছু বিদ্বৎসমাজ পেশাদারী নিয়ন্ত্রক সংস্থা হিসেবে কাজ করে এবং জনস্বার্থে তাদের সদস্যদের কর্মকাণ্ড যেন  নির্দিষ্ট বিধিমাফিক হয়, তা নিশ্চিত করে।

তথ্যসূত্র

সংগঠনের প্রকারভেদ
উচ্চশিক্ষায়তনিক প্রতিষ্ঠান
উচ্চশিক্ষায়তনিক সংগঠন
অলাভজনক সংগঠন
বিদ্বৎসমাজ
বৈজ্ঞানিক সংগঠন
শহিদুল ইসলাম মাস্টার

শহিদুল ইসলাম মাস্টার ছিলেন একজন বাংলাদেশী রাজনীতিবিদ এবং ঝিনাইদহ-৩ থেকে নির্বাচিত সাবেক সাংসদ।

প্রাথমিক জীবন 
শহিদুল ইসলাম মাস্টার ১৯৫০ সালে ভালাইপুর গ্রামে জন্মগ্রহণ করেন। তার বাবার নাম রাহাতুল্লাহ সরদার এবং মায়ের নাম আলফাতুনেচ্ছা বেগম। তিনি মহেশপুর উচ্চ বিদ্যালয় থেকে এসএসসি ও যশোর এমএম কলেজ থেকে এইচএসসি ও বিএ এবং ঢাকা মোহাম্মদপুর কারিগরী কলেজ থেকে বিপিএড পরীক্ষায় উর্ত্তীর্ণ হন। তিনি ১৯৭৪ সালের ১ নভেম্বর মহেশপুর উচ্চ বিদ্যালয়ে ক্রীড়া শিক্ষক হিসেবে পেশাজীবন শুরু করেন।

কর্মজীবন
শহিদুল আলম ১৯৯১, ১৯৯৬, ১৯৯৬, এবং ২০০১ সালের নির্বাচনে ঝিনাইদহ-৩ থেকে সংসদ সদস্য নির্বাচিত হয়েছিলেন। তিনি বাংলাদেশ জাতীয়তাবাদী দলের ঝিনাইদহ জেলা শাখার সভাপতি ছিলেন। ২০০৮ সালে, বাংলাদেশ জাতীয়তাবাদী দলের নেতাকর্মীরা তার মনোনয়ন তার পাওয়ার বিরুদ্ধে প্রচার চালায় এবং তার বিরুদ্ধে দুর্নীতির অভিযোগ এনেছিলেন। তার বিরুদ্ধে আদালতে ৫ টি চাঁদাবাজির মামলা এবং ত্রাণ সামগ্রীর দুটি অপব্যবহারের মামলা দায়ের করা হয়েছিলো।

মৃত্যু
২১ এপ্রিল ২০১৬ তারিখে তিনি মৃত্যুবরণ করেন। তিনি দীর্ঘদিন ধরে লিভারজনিত রোগে ভুগছিলেন। তিনি ঢাকার একটি হাসপাতালে চিকিৎসাধীন ছিলেন।

তথ্যসূত্র

১৯৫০-এ জন্ম
২০১৬-এ মৃত্যু
বাংলাদেশ জাতীয়তাবাদী দলের রাজনীতিবিদ
পঞ্চম জাতীয় সংসদ সদস্য
ষষ্ঠ জাতীয় সংসদ সদস্য
সপ্তম জাতীয় সংসদ সদস্য
অষ্টম জাতীয় সংসদ সদস্য
ঝিনাইদহ জেলার রাজনীতিবিদ
ঝিনাইদহ জেলার ব্যক্তি
এজ (কুস্তিগির)

এডাম জোসেফ কোপ্ল্যান্ড (জন্ম অক্টোবর ৩০, ১৯৭৩) একজন কানাডিয়ান অভিনেতা এবং পেশাদার কুস্তিগির, তিনি বর্তমানে ডাব্লিউডাব্লিউই এর সঙ্গে যুক্ত আছেন, যেখানে তিনি এজ নামে কুস্তি লড়েন। তাকে ২০১২ সালে ডব্লিউডব্লিউই হল অব ফেম এ জায়গা দেওয়া হয়।

কোপ্ল্যান্ড সুইট ড্যাডি সিকি এবং ড়ন হাটচিসন এর কাছে থেকে পেশাদারি কুস্তির প্রশিক্ষণ নেন। তিনি ১৯৯০ সালে স্বতন্ত্র ক্ষেত্রে কুস্তি লড়া শুরু করেন। তিনি ১৯৯৭ সালে ডাব্লিউডাব্লিউএফ এর সাথে চুক্তি করেন| তিনি এজ নামে টেলিভিশনে আত্মপ্রকাশ করেন। তিনি জুলাই ১৯৯৯ এ ডাব্লিউডাব্লিউই আন্তঃমহাদেশীয় চ্যাম্পিয়নশিপ জিতে নেন, ডাব্লিউডাব্লিউই এর হয়ে এটি তার প্রথম খেতাব।

তিনি পেশাদারি কুস্তি ইতিহাসে সবথেকে সজ্জিত কুস্তিগির, তিনি ডাব্লিউডাব্লিউই এ সর্বোমোট ৩১ টি চ্যাম্পিয়নশিপ খেতাব অর্জন করেছেন! এর মধ্যে সাতবার ওয়ার্ল্ড হেভিওয়েট চ্যাম্পিয়নশিপ, চারবার ডাব্লিউডাব্লিউই চ্যাম্পিয়নশিপ, পাঁচবার আন্তমহাদেশীয় চ্যাম্পিয়নশিপ, একবার ইউনাইটেড স্ট্যাটেস চ্যাম্পিয়নশিপ, রেকর্ড ১২ বার ডাব্লিউডাব্লিউএফ/ই ওয়ার্ল্ড ট্যাগ টিম চ্যাম্পিয়নশিপ, এবং দুইবার ডাব্লিউডাব্লিউই র ট্যাগ টিম চ্যাম্পিয়নশিপ। তিনি ১৪তম ডাব্লিউডাব্লিউই ত্রিপল ক্রাউন বিজয়ি এবং ৭তম গ্র‍্যান্ড স্লাম বিজয়ি। তিনি ২০০১ সালের কিং অফ দ্যা রিং বিজয়ি, ২০০৫ সালের মানি ইন দ্যা ল্যাডার ব্যাংক বিজয়ি এবং ২০১০ সালের রয়েল রাম্বল বিজয়ি, তিনি ডাব্লিউডাব্লিউই ইতিহাসের প্রথম কুস্তিগির যিনি এই তিন খেতাবই জিতেছেন।

প্রাথমিক জীবন 
এডাম জোসেফ কোপ্ল্যান্ড টোরেন্টোর অরেঞ্জবিলের অন্টারিয়তে জন্মগ্রহণ করেন। এডাম এর মা জুডিলিন কোপ্ল্যান্ড (জানুয়ারি ২,১৯৫৩ - নভেম্বর ২৭, ২০১৭), তিনি একজন অবিবাহিত মা ছিলেন,যিনি তার ছেলের জন্য কাজ করতেন। কোপ্লান্ড জানেন না তার পিতা কে,এমনকি তিনি কখনো তার পিতার সাথে দেখা করেননি,এমনকি তিনি তার ছবিও দেখেননি। তিনি যুবক বয়সে কুস্তিগির হওয়ার ইছা পোষণ করেন; তার প্রিয় কুস্তিগির মি:পারফেক্ট, রেন্ডি সেবেজ, হাল্ক হোগান, শন মাইকেলস এবং ব্রেট হার্ট। ১৬ বছর বয়সে তিনি রেস্টলম্যানিয়া ৬ রিংসাইডে বসে দেখেছিলেন। তিনি সেই সময় ডাব্লিউডাব্লিউএফ হেভিওয়েট চ্যাম্পিয়ান হাল্ক হোগানের পক্ষে ছিলেন।

তথ্যসূত্র

বহিঃসংযোগ 

 
 
 
 

জীবিত ব্যক্তি
১৯৭৩-এ জন্ম
ডাব্লিউডাব্লিউএফ/ডাব্লিউডাব্লিউই ওয়ার্ল্ড হেভিওয়েট চ্যাম্পিয়ন
ডাব্লিউডাব্লিউএফ/ডাব্লিউডাব্লিউই ইন্টারকন্টিনেন্টাল চ্যাম্পিয়ন
এনডাব্লিউএ/ডাব্লিউসিডাব্লিউ/ডাব্লিউডাব্লিউই ইউনাইটেড স্টেটস হেভিওয়েট চ্যাম্পিয়ন
ডাব্লিউডাব্লিউই হল অব ফেমে প্রবেশকারী
২১শ শতাব্দীর কানাডীয় অভিনেতা
২০শ শতাব্দীর কানাডীয় অভিনেতা
টরন্টোর অভিনেতা
অন্টারিওর অভিনেতা
২০শ শতাব্দীর পেশাদার কুস্তিগির
২১শ শতাব্দীর পেশাদার কুস্তিগির
কানাডীয় চলচ্চিত্র অভিনেতা
কানাডীয় টেলিভিশন অভিনেতা
কানাডীয় কণ্ঠাভিনেতা
কিং অব দ্য রিং প্রতিযোগিতার বিজয়ী
মানি ইন দ্য ব্যাংক বিজয়ী
রয়্যাল রাম্বল বিজয়ী
ডাব্লিউডাব্লিউই ওয়ার্ল্ড হেভিওয়েট চ্যাম্পিয়ন
ডাব্লিউডাব্লিউই ওয়ার্ল্ড ট্যাগ টিম চ্যাম্পিয়ন
ডাব্লিউডাব্লিউইর গ্র্যান্ড স্ল্যাম চ্যাম্পিয়ন
২১শ শতাব্দীর কানাডীয় পেশাদার কুস্তিগির
আলোয় ভুবন ভরা

আলোয় ভুবন ভরা হল ২০১৯ সালের একটি বাংলাদেশি টেলিভিশন চলচ্চিত্র। এটি পরিচালনা করেছেন আমীরুল ইসলাম। বি কে চলচ্চিত্র ও ইমপ্রেস টেলিফিল্ম লিমিটেডের ব্যানারে প্রযোজনা করেছেন ফারজানা ব্রাউনিয়া। প্রধান অভিনয় করেছেন সাইফ খান, মিষ্টি মারিয়া, শহীদুল আলম সাচ্চু ও অরুণা বিশ্বাস ।

অভিনয়শিল্পী 
 সাইফ খান - পিয়াল
 মিষ্টি মারিয়া
 শহীদুল আলম সাচ্চু
 অরুণা বিশ্বাস
 মুকুল সিরাজ
 আবিদ রেহান
 আবু হায়দার কাঞ্চন
 আনিসুজ্জামান শামীম
 এস এম সাইফুল
 মামুন দেওয়ান
 করিম শেখ

মুক্তি 
ঈদুল ফিতর উপলক্ষে ২০১৯ সালের ৫ জুন সকাল সাড়ে এগারোটায় চলচ্চিত্রটি চ্যানেল আইয়ের পর্দায় প্রচারিত হয়।

তথ্যসূত্র

বহিঃসংযোগ 

 
 
 

বাংলা ভাষার চলচ্চিত্র
বাংলাদেশী টেলিভিশন চলচ্চিত্র
২০১৯-এর টেলিভিশন চলচ্চিত্র
ইমপ্রেস টেলিফিল্মের চলচ্চিত্র